title: 2011/708/: A Tanács és az Európai Unió tagállamainak a Tanács keretében ülésező kormányképviselőinek határozata ( 2011. június 16. ) az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság közötti légi közlekedési megállapodás Unió nevében történő aláírásáról és ideiglenes alkalmazásáról; valamint az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság közötti légi közlekedési megállapodás alkalmazásáról szóló, egyrészről az Európai Unió és tagállamai, másrészről Izland és harmadrészről a Norvég Királyság közötti kiegészítő megállapodás Unió nevében történő aláírásáról és ideiglenes alkalmazásáról#Légi közlekedési megállapodás#Kiegészítő megállapodás egyrészről az Európai Unió és tagállamai, másrészről Izland és harmadrészről a Norvég Királyság között az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság között létrejött légi közlekedési megállapodás alkalmazásáról

text:
               29.10.2011

               HU

               Az Európai Unió Hivatalos Lapja

               L 283/1

         A TANÁCS ÉS AZ EURÓPAI UNIÓ TAGÁLLAMAINAK A TANÁCS KERETÉBEN ÜLÉSEZŐ KORMÁNYKÉPVISELŐINEK HATÁROZATA
   (2011. június 16.)
   az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság közötti légi közlekedési megállapodás Unió nevében történő aláírásáról és ideiglenes alkalmazásáról; valamint az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság közötti légi közlekedési megállapodás alkalmazásáról szóló, egyrészről az Európai Unió és tagállamai, másrészről Izland és harmadrészről a Norvég Királyság közötti kiegészítő megállapodás Unió nevében történő aláírásáról és ideiglenes alkalmazásáról
   (2011/708/EU)
   A TANÁCS ÉS AZ EURÓPAI UNIÓ TAGÁLLAMAINAK A TANÁCS KERETÉBEN ÜLÉSEZŐ KORMÁNYKÉPVISELŐI,
   tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (5) bekezdésével és 218. cikke (8) bekezdése első albekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösség és tagállamai és másrészről az Amerikai Egyesült Államok közötti, az Amerikai Egyesült Államok és az Európai Közösség tagállamai és az Európai Közösség által 2007. április 25-én és 30-án aláírt, az Amerikai Egyesült Államok és az Európai Unió és tagállamai közötti légiközlekedési megállapodást módosító, 2007. április 25-én és 30-án aláírt jegyzőkönyvvel (1) (a továbbiakban: a jegyzőkönyv) módosított és az Amerikai Egyesült Államok és az Európai Unió tagállamai és az Európai Unió által 2010. június 24-én aláírt légiközlekedési megállapodás (2) (a továbbiakban: légiközlekedési megállapodás) kifejezetten rendelkezik a harmadik országoknak az említett megállapodáshoz történő csatlakozásáról.

               (2)

               A jegyzőkönyvvel módosított légiközlekedési megállapodásnak megfelelően létrehozott vegyes bizottság a megállapodás 18. cikkének (5) bekezdésével összhangban javaslatot dolgozott ki Izlandnak és a Norvég Királyságnak a jegyzőkönyvvel módosított légiközlekedési megállapodáshoz való csatlakozására.

               (3)

               A vegyes bizottság 2010. november 16-án javaslatot tett egy egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság közötti légiközlekedési megállapodásra (a továbbiakban: csatlakozási megállapodás).

               (4)

               A Bizottság lefolytatta a tárgyalásokat az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság közötti, a megállapodás alkalmazásáról szóló, az egyrészről az Európai Unió és tagállamai, másrészről Izland és harmadrészről a Norvég Királyság közötti kiegészítő megállapodásról (a továbbiakban: a kiegészítő megállapodás).

               (5)

               A csatlakozási megállapodások megkötésére vonatkozó eljárások befejezésére figyelemmel a megállapodást és a kiegészítő megállapodást alá kell írni és ideiglenesen alkalmazni kell,

         ELFOGADTÁK EZT A HATÁROZATOT:
   1. cikk
   A Tanács engedélyezi az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság közötti légiközlekedési megállapodás és az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság közötti légiközlekedési megállapodás alkalmazásáról szóló, egyrészről az Európai Unió és tagállamai, másrészről Izland és harmadrészről a Norvég Királyság közötti kiegészítő megállapodás Unió nevében történő aláírását, figyelemmel az említett megállapodások megkötésére.
   A csatlakozási megállapodás és a kiegészítő megállapodás szövegét e határozat melléklete tartalmazza.
   2. cikk
   A Tanács elnöke felhatalmazást kap arra, hogy kijelölje a megállapodás és a kiegészítő megállapodás Unió nevében történő aláírására jogosult személyt vagy személyeket.
   3. cikk
   A csatlakozási megállapodást és a kiegészítő megállapodást az aláírásától (3) ideiglenesen alkalmazza az Unió, valamint – a hatályos nemzeti jogszabályok szerint megengedett mértékben – a tagállamok és az egyéb érintett felek, a megkötésükre vonatkozó eljárások befejezésére figyelemmel.
   4. cikk
   Ez a határozat az elfogadásának napján lép hatályba.

      Kelt Luxembourgban, 2011. június 16-án.

            az elnök

         VÖLNER P.

      (1)  HL L 134., 2007.5.25., 4. o.

      (2)  HL L 223., 2010.8.25., 3. o.

      (3)  A csatlakozási megállapodás és a kiegészítő megállapodás aláírásának időpontját a Tanács Főtitkársága az Európai Unió Hivatalos Lapjában teszi közzé.

      FORDÍTÁS
      LÉGI KÖZLEKEDÉSI MEGÁLLAPODÁS
      AZ AMERIKAI EGYESÜLT ÁLLAMOK (a továbbiakban: az Egyesült Államok),
      egyrészről,
      A BELGA KIRÁLYSÁG,
      A BOLGÁR KÖZTÁRSASÁG,
      A CSEH KÖZTÁRSASÁG,
      A DÁN KIRÁLYSÁG,
      A NÉMETORSZÁGI SZÖVETSÉGI KÖZTÁRSASÁG,
      AZ ÉSZT KÖZTÁRSASÁG,
      ÍRORSZÁG,
      A GÖRÖG KÖZTÁRSASÁG,
      A SPANYOL KIRÁLYSÁG,
      A FRANCIA KÖZTÁRSASÁG,
      AZ OLASZ KÖZTÁRSASÁG,
      A CIPRUSI KÖZTÁRSASÁG,
      A LETT KÖZTÁRSASÁG,
      A LITVÁN KÖZTÁRSASÁG,
      A LUXEMBURGI NAGYHERCEGSÉG,
      A MAGYAR KÖZTÁRSASÁG,
      MÁLTA,
      A HOLLAND KIRÁLYSÁG,
      AZ OSZTRÁK KÖZTÁRSASÁG,
      A LENGYEL KÖZTÁRSASÁG,
      A PORTUGÁL KÖZTÁRSASÁG,
      ROMÁNIA,
      A SZLOVÉN KÖZTÁRSASÁG,
      A SZLOVÁK KÖZTÁRSASÁG,
      A FINN KÖZTÁRSASÁG,
      A SVÉD KIRÁLYSÁG,
      NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,
      az Európai Unióról szóló szerződés és az Európai Unió működéséről szóló szerződés szerződő feleiként és az Európai Unió tagállamaiként (a továbbiakban: a tagállamok),
      valamint
      AZ EURÓPAI UNIÓ,
      másrészről,
      IZLAND,
      harmadrészről, valamint
      A NORVÉG KIRÁLYSÁG (a továbbiakban: Norvégia),
      negyedrészről,
      AZZAL AZ ÓHAJJAL, hogy előmozdítsák a légitársaságok közötti piaci versenyen, valamint minimális kormányzati beavatkozáson és szabályozáson alapuló nemzetközi légiközlekedési rendszer létrehozását;
      AZZAL AZ ÓHAJJAL, hogy többek között a légiközlekedési hálózatok fejlesztése révén megkönnyítsék a nemzetközi légiközlekedési lehetőségek bővülését annak érdekében, hogy eleget tegyenek az utasok és a fuvaroztatók megfelelő légiközlekedési szolgáltatások iránti igényeinek;
      AZZAL AZ ÓHAJJAL, hogy lehetővé tegyék a légitársaságok számára, hogy nyílt piacon versenyképes árakat és szolgáltatásokat nyújtsanak az utazóközönségnek és a fuvaroztatóknak;
      AZZAL AZ ÓHAJJAL, hogy a légiközlekedési ipar minden ágazata – a légitársaságok munkavállalóit is beleértve – részesüljön a liberalizált megállapodás előnyeiből;
      AZZAL AZ ÓHAJJAL, hogy a nemzetközi légi közlekedésben a biztonság és a védelem legmagasabb szintjét biztosítsák, és hogy kifejezésre juttassák a személy- és vagyonbiztonságot veszélyeztető, a légi közlekedés működését károsan befolyásoló és a közvéleménynek a polgári repülésbe vetett bizalmát aláásó, a légi járművek biztonsága ellen irányuló cselekedetek, illetve az arra irányuló fenyegetések miatti komoly aggodalmukat;
      TUDOMÁSUL VÉVE a Chicagóban, 1944. december 7-én aláírásra megnyitott, a nemzetközi polgári repülésről szóló egyezményben foglaltakat;
      ELISMERVE, hogy az állami támogatások hátrányosan befolyásolhatják a légitársaságok közötti versenyt, és veszélyeztethetik e megállapodás alapvető célkitűzéseit;
      MEGERŐSÍTVE, hogy a nemzetközi légiközlekedési politika kidolgozása és alkalmazása során a környezetvédelem kérdése jelentős szerepet játszik;
      TUDOMÁSUL VÉVE a fogyasztóvédelem jelentőségét, beleértve a Montrealban, 1999. május 28-án kelt, a nemzetközi légi fuvarozásra vonatkozó egyes szabályok egységesítéséről szóló egyezményben megkövetelt védelmet;
      AZZAL A SZÁNDÉKKAL, hogy a meglévő megállapodások keretét figyelembe véve nyitottá tegyék a piacokhoz való hozzáférést, és hogy a fogyasztók, a légitársaságok, a munkaerő és a közösségek az Atlanti-óceán mindkét oldalán a legnagyobb előnyöket élvezzék;
      ELISMERVE, hogy légitársaságaiknak a globális tőkepiacokhoz való fokozott hozzáférése jelentős szerepet játszik a verseny megerősítése és e megállapodás célkitűzéseinek előmozdítása tekintetében;
      AZZAL A SZÁNDÉKKAL, hogy általános jelentőségű precedenst teremtsenek az ezen alapvető gazdasági ágazat liberalizációjából eredő előnyök fokozása érdekében;
      ELISMERVE, hogy az Európai Unióról szóló szerződést és az Európai Közösséget létrehozó szerződést módosító Lisszaboni Szerződés 2009. december 1-jei hatálybalépésének következményeképpen az Európai Unió az Európai Közösség helyébe lépett és annak jogutódja lett, és hogy ettől az időponttól az Amerikai Egyesült Államok és az Európai Közösség és tagállamai által 2007. április 25-én és 30-án aláírt légiközlekedési megállapodásban szereplő, az Európai Közösséget illető valamennyi jog és kötelezettség, illetve az Európai Közösségre tett valamennyi hivatkozás az Európai Unióra vonatkozik,
      A KÖVETKEZŐKBEN ÁLLAPODTAK MEG:
      1. cikk
      Fogalommeghatározás
      „Fél”: az Egyesült Államok, az Európai Unió és tagállamai, Izland vagy Norvégia.
      2. cikk
      A jegyzőkönyvvel módosított légiközlekedési megállapodás és e megállapodás mellékletének alkalmazása
      Az Amerikai Egyesült Államok, valamint az Európai Unió és tagállamai által 2010. június 24-én aláírt, a légiközlekedési megállapodás módosításáról szóló jegyzőkönyvvel (a továbbiakban: a jegyzőkönyv) módosított, az Amerikai Egyesült Államok, valamint az Európai Közösség és tagállamai által 2007. április 25-én és 30-án aláírt légiközlekedési megállapodás (a továbbiakban: a légiközlekedési megállapodás) rendelkezései, amelyek hivatkozás révén e megállapodás részét képezik, e megállapodás mellékletére is figyelemmel, e megállapodás valamennyi fele tekintetében alkalmazandók. A jegyzőkönyvvel módosított légiközlekedési megállapodás rendelkezéseit Izland és Norvégia vonatkozásában úgy kell alkalmazni, mintha azok az Európai Unió tagállamai volnának, ennek megfelelően Izlandnak és Norvégiának az említett megállapodás alapján fennálló jogai és kötelezettségei megegyeznek a tagállamok esetében fennálló jogokkal és kötelezettségekkel. E megállapodás mellékletének rendelkezései e megállapodás szerves részét képezik.
      3. cikk
      A megállapodás megszűnése vagy az ideiglenes alkalmazás befejeződése
      (1)   Az Egyesült Államok vagy az Európai Unió és tagállamai diplomáciai úton bármikor értesíthetik írásban a másik három felet azon döntésükről, hogy a megállapodást fel kívánják mondani, vagy a megállapodásnak az 5. cikk szerinti ideiglenes alkalmazását be kívánják fejezni.
      Az értesítés egy példányát egyidejűleg a Nemzetközi Polgári Repülési Szervezetnek (ICAO) is meg kell küldeni. E megállapodás a megszűnésről küldött írásbeli értesítés időpontját követően egy évvel, a Nemzetközi Légifuvarozási Szövetség (IATA) forgalmi idénye végén, greenwichi középidő szerint éjfélkor szűnik meg, illetve ugyanekkor fejeződik be a megállapodás ideiglenes alkalmazása, amennyiben ezen időszak lejárta előtt a Felek nem egyeznek meg az értesítés visszavonásáról.
      (2)   Izland vagy Norvégia diplomáciai úton bármikor értesítheti írásban a többi felet azon döntéséről, hogy e megállapodástól vissza kíván lépni, vagy a megállapodásnak az 5. cikk szerinti ideiglenes alkalmazását be kívánja fejezni. Az értesítés egy példányát egyidejűleg az ICAO részére is meg kell küldeni. A visszalépés vagy az ideiglenes alkalmazás megszüntetése az erről küldött írásbeli értesítés időpontját követően egy évvel, az IATA forgalmi idénye végén, greenwichi középidő szerint éjfélkor lép hatályba, amennyiben ezen időszak lejárta előtt az írásbeli értesítést küldő Fél, az Egyesült Államok, valamint az Európai Unió és tagállamai nem egyeznek meg az értesítés visszavonásáról.
      (3)   Az Egyesült Államok vagy az Európai Unió és tagállamai diplomáciai úton bármikor értesíthetik írásban Izlandot vagy Norvégiát azon döntésükről, hogy a megállapodást fel kívánják mondani, vagy a megállapodás ideiglenes alkalmazását Izland vagy Norvégia tekintetében be kívánják fejezni. Az értesítés egy-egy példányát egyidejűleg meg kell küldeni e megállapodás másik két szerződő felének és az ICAO-nak. A megszüntetés vagy az Izland vagy Norvégia tekintetében történő ideiglenes alkalmazás befejezése az erről küldött írásbeli értesítés időpontját követően egy évvel, az IATA forgalmi idénye végén, greenwichi középidő szerint éjfélkor lép hatályba, amennyiben ezen időszak lejárta előtt az Egyesült Államok, az Európai Unió és tagállamai, valamint az értesítés címzettje nem egyeznek meg az értesítés visszavonásáról.
      (4)   Az e cikkben említett diplomáciai jegyzékek alkalmazásában, az Európai Unió és tagállamai számára, illetve általuk küldött diplomáciai jegyzékek címzettje, illetve feladója az Európai Unió.
      (5)   E cikk bármely más rendelkezésétől függetlenül, a jegyzőkönyvvel módosított légiközlekedési megállapodás megszűnésével párhuzamosan e megállapodás is megszűnik.
      4. cikk
      A Nemzetközi Polgári Repülési Szervezetnél történő nyilvántartásba vétel
      Ezt a megállapodást és valamennyi módosítását az Európai Unió Tanácsának Főtitkársága veteti nyilvántartásba a Nemzetközi Polgári Repülési Szervezetnél.
      5. cikk
      Ideiglenes alkalmazás
      A Felek megegyeznek abban, hogy a megállapodást annak hatálybalépéséig, a hatályos nemzeti jogszabályok szerint megengedett mértékben az aláírás napjától kezdve ideiglenesen alkalmazzák. Amennyiben a jegyzőkönyvvel módosított légiközlekedési megállapodás annak 23. cikke értelmében megszűnik vagy a 25. cikk szerinti ideiglenes alkalmazása véget ér, vagy a jegyzőkönyv 9. cikkével összhangban a jegyzőkönyv ideiglenes alkalmazása befejeződik, akkor ezzel párhuzamosan ennek a megállapodásnak az ideiglenes alkalmazása is megszűnik.
      6. cikk
      Hatálybalépés
      Ez a megállapodás a következők közül a későbbi időpontban lép hatályba:

                  1.

                  a légiközlekedési megállapodás hatálybalépésének időpontjában;

                  2.

                  a jegyzőkönyv hatálybalépésének időpontjában; és

                  3.

                  egy hónappal a Felek közötti diplomáciai jegyzékváltás során megküldött azon utolsó értesítés keltét követően, amely megerősíti, hogy a megállapodás hatálybalépéséhez szükséges valamennyi eljárás lezárult.

            Az említett diplomáciai jegyzékváltás alkalmazásában, az Európai Unió és tagállamai számára, illetve általuk küldött diplomáciai jegyzékek címzettje, illetve feladója az Európai Unió. Az Európai Unió és tagállamai által küldött diplomáciai jegyzékben vagy jegyzékekben minden egyes tagállam megerősíti, hogy a megállapodás hatálybalépéséhez szükséges eljárásokat lezárta.

         FENTIEK HITELÉÜL, az alulírott, erre kellően feljogosított meghatalmazottak aláírták ezt a megállapodást.
         Kelt Luxembourgban és Oslóban, a kétezer-tizenegyedik év június havának tizenhatodik és huszonegyedik napján, négy eredeti példányban.

            For the United States of America

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

            For Kongeriket Norge

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Région wallonne, la Région flamande et la Région de Bruxelles-Capitale.
            Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

            За Репyблика Бългaрия

            Za Českou republiku

            For Kongeriget Danmark

            Für die Bundesrepublik Deutschland

            Eesti Vabariigi nimel

            Thar cheann Na hÉireann
            For Ireland

            Για την Ελληνική Δημοκρατία

            Por el Reino de España

            Pour la République française

            Per la Repubblica italiana

            Για την Κυπριακή Δημοκρατία

            Latvijas Republikas vārdā –

            Lietuvos Respublikos vardu

            Pour le Grand-Duché de Luxembourg

            A Magyar Köztársaság részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskú republiku

            Suomen tasavallan puolesta
            För Republiken Finland

            För Konungariket Sverige

            For the United Kingdom of Great Britain and Northern Ireland

         EGYÜTTES NYILATKOZAT
         Az Amerikai Egyesült Államoknak, az Európai Uniónak és tagállamainak, Izlandnak és a Norvég Királyságnak a képviselői megerősítették, hogy az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság között létrejött légiközlekedési megállapodás (a továbbiakban: a megállapodás) szövegét más nyelveken is hitelesíteni kell, vagy levélváltás útján a megállapodás aláírása előtt, vagy pedig a vegyes bizottság határozatával a megállapodás aláírása után.
         Ez az együttes nyilatkozat a megállapodás szerves részét képezi.

         MELLÉKLET

            Különös rendelkezések Izland és Norvégia vonatkozásában

         A jegyzőkönyvvel módosított légiközlekedési megállapodásnak a következők szerint módosított rendelkezései e megállapodás valamennyi fele tekintetében alkalmazandók. A jegyzőkönyvvel módosított légiközlekedési megállapodás rendelkezéseit Izland és Norvégia vonatkozásában úgy kell alkalmazni, mintha azok az Európai Unió tagállamai volnának, ennek megfelelően Izland és Norvégia jogai és kötelezettségei megegyeznek az említett megállapodás alapján a tagállamok esetében fennálló jogokkal és kötelezettségekkel, a következőkre figyelemmel:

                     1.

                     A jegyzőkönyvvel módosított légiközlekedési megállapodás 1. cikke (9) bekezdésének szövege a következő:
                     „»terület«: az Egyesült Államok tekintetében a szuverenitása vagy joghatósága alá tartozó (a kontinensen és a szigeteken fekvő) földterületek, belvizek és felségvizek, valamint az Európai Unió és tagállamai tekintetében az Európai Gazdasági Térségről szóló megállapodás hatálya alá tartozó (a kontinensen és a szigeteken fekvő) földterületek, belvizek és felségvizek, az említett megállapodásban vagy bármely jogutód okmányban meghatározott feltételek szerint, a Liechtensteini Hercegség szuverenitása vagy joghatósága alá tartozó földterületek és belvizek kivételével; e megállapodás Gibraltár repülőterére történő alkalmazása nem sérti a Spanyol Királyság és az Egyesült Királyság által a repülőtér helyéül szolgáló terület szuverenitásával kapcsolatos jogvitában elfoglalt jogi álláspontokat, és Gibraltár repülőterének a 2006. szeptember 18-án a tagállamok között létező uniós légiközlekedési intézkedések tekintetében való további felfüggesztését a Gibraltár repülőteréről szóló, 2006. szeptember 18-án Córdobában elfogadott miniszteri nyilatkozat feltételeinek megfelelően; valamint”.

                     2.

                     A jegyzőkönyvvel módosított légiközlekedési megállapodás 23–26. cikke Izland és Norvégia esetében nem alkalmazandó.

                     3.

                     A jegyzőkönyv 9. és 10. cikke Izland és Norvégia esetében nem alkalmazandó.

                     4.

                     A jegyzőkönyvvel módosított légiközlekedési megállapodás 1. mellékletének 1. szakasza a következőkkel egészül ki:

                                 „w)

                                 Izland: az 1995. június 14-én, Washingtonban aláírt, 2002. március 1-jén, valamint 2006. augusztus 14-én és 2007. március 9-én jegyzékváltással módosított légiközlekedési megállapodás.

                                 x)

                                 Norvég Királyság: az 1945. október 6-án, Washingtonban jegyzékváltással létrejött, 1954. augusztus 6-án és 1995. június 16-án jegyzékváltással módosított légiközlekedési megállapodás.”

                     5.

                     A jegyzőkönyvvel módosított légiközlekedési megállapodás 1. melléklete 2. szakaszának szövege a következő:
                     „E melléklet 1. szakasza ellenére, az e megállapodás 1. cikkében szereplő »terület« fogalommeghatározásba nem tartozó területek esetében az említett szakasz e) pontjában (Dánia – Egyesült Államok), g) pontjában (Franciaország – Egyesült Államok), v) pontjában (Egyesült Királyság – Egyesült Államok) és x) pontjában (Norvégia – Egyesült Államok) említett megállapodásokat a bennük foglalt feltételeknek megfelelően továbbra is alkalmazni kell.”

                     6.

                     A jegyzőkönyvvel módosított légiközlekedési megállapodás 1. melléklete 3. szakaszának szövege a következő:
                     „E megállapodás 3. cikke ellenére, az USA légitársaságai nem jogosultak a tagállamokból kiinduló vagy oda tartó járatokkal olyan, kizárólag árufuvarozási szolgáltatások nyújtására, amelyek nem az Egyesült Államokat kiszolgáló szolgáltatás részét képezik, kivéve a Cseh Köztársaságból, a Francia Köztársaságból, a Lengyel Köztársaságból, a Luxemburgi Nagyhercegségből, a Máltai Köztársaságból, a Németországi Szövetségi Köztársaságból, a Portugál Köztársaságból, a Szlovák Köztársaságból, Izlandról és a Norvég Királyságból kiinduló vagy oda tartó járatokat.”

                     7.

                     A jegyzőkönyvvel módosított légiközlekedési megállapodás 2. melléklete 3. cikkének vége a következő mondattal egészül ki:
                     „Izland és Norvégia esetében e jogszabályok közé tartozik, többek között, az Európai Gazdasági Térségről szóló megállapodás 53., 54. és 55. cikke, valamint az Európai Unió működéséről szóló szerződés 101., 102. és 105. cikkét végrehajtó, az Európai Gazdasági Térségről szóló megállapodásba átvett európai uniós rendeletek, illetve ezek módosításai.”

                     8.

                     A jegyzőkönyvvel módosított légiközlekedési megállapodás 21. cikkének (4) bekezdését Izland és Norvégia vonatkozásában annyiban kell alkalmazni, amennyiben az Európai Unió vonatkozó törvényi, rendeleti és közigazgatási rendelkezéseit az Európai Gazdasági Térségről szóló megállapodás az általuk kikötött bármely módosítás értelmében átveszi. Izland és Norvégia csak akkor rendelkezhet a jegyzőkönyvvel módosított légiközlekedési megállapodás 21. cikke (4) bekezdésének a) és b) pontjában megállapított jogokkal, ha a zajvédelemmel összefüggő üzemeltetési korlátozások tekintetében Izlandra, illetve Norvégiára az Európai Gazdasági Térségről szóló megállapodásba átvett vonatkozó európai uniós törvényi, rendeleti és közigazgatási rendelkezések alapján olyan felügyeleti szabályok vonatkoznak, amelyek összhangban állnak a jegyzőkönyvvel módosított légiközlekedési megállapodás 21. cikke (4) bekezdésében előírt felügyeletnek.

      KIEGÉSZÍTŐ MEGÁLLAPODÁS
      egyrészről az Európai Unió és tagállamai, másrészről Izland és harmadrészről a Norvég Királyság között az egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság között létrejött légi közlekedési megállapodás alkalmazásáról
      A BELGA KIRÁLYSÁG,
      A BOLGÁR KÖZTÁRSASÁG,
      A CSEH KÖZTÁRSASÁG,
      A DÁN KIRÁLYSÁG,
      A NÉMETORSZÁGI SZÖVETSÉGI KÖZTÁRSASÁG,
      AZ ÉSZT KÖZTÁRSASÁG,
      ÍRORSZÁG,
      A GÖRÖG KÖZTÁRSASÁG,
      A SPANYOL KIRÁLYSÁG,
      A FRANCIA KÖZTÁRSASÁG,
      AZ OLASZ KÖZTÁRSASÁG,
      A CIPRUSI KÖZTÁRSASÁG,
      A LETT KÖZTÁRSASÁG,
      A LITVÁN KÖZTÁRSASÁG,
      A LUXEMBURGI NAGYHERCEGSÉG,
      A MAGYAR KÖZTÁRSASÁG,
      MÁLTA,
      A HOLLAND KIRÁLYSÁG,
      AZ OSZTRÁK KÖZTÁRSASÁG,
      A LENGYEL KÖZTÁRSASÁG,
      A PORTUGÁL KÖZTÁRSASÁG,
      ROMÁNIA,
      A SZLOVÉN KÖZTÁRSASÁG,
      A SZLOVÁK KÖZTÁRSASÁG,
      A FINN KÖZTÁRSASÁG,
      A SVÉD KIRÁLYSÁG,
      NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,
      az Európai Unióról szóló szerződés és az Európai Unió működéséről szóló szerződés szerződő feleiként és az Európai Unió tagállamaiként (a továbbiakban: a tagállamok),
      valamint
      AZ EURÓPAI UNIÓ,
      egyrészről,
      IZLAND,
      másrészről,
      valamint
      A NORVÉG KIRÁLYSÁG (a továbbiakban: Norvégia),
      harmadrészről,
      MEGÁLLAPÍTVA, hogy a Bizottság tárgyalások megkezdésére való felhatalmazásáról szóló tanácsi határozatnak megfelelően az Európai Bizottság az Európai Unió és tagállamai nevében tárgyalásokat folytatott az Amerikai Egyesült Államokkal egy légiközlekedési megállapodásról;
      MEGÁLLAPÍTVA, hogy az Amerikai Egyesült Államok és az Európai Közösség és tagállamai közötti légiközlekedési megállapodást (a továbbiakban: a légiközlekedési megállapodás) 2007. március 2-án parafálták, aláírására 2007. április 25-én Brüsszelben és 2007. április 30-án Washingtonban került sor, ideiglenes alkalmazása pedig 2008. március 30-án kezdődött meg;
      MEGÁLLAPÍTVA, hogy a légiközlekedési megállapodást az Amerikai Egyesült Államok és az Európai Unió és tagállamai közötti légiközlekedési megállapodást módosító, 2010. március 25-én parafált és Luxemburgban, 2010. június 24-én aláírt jegyzőkönyv (a továbbiakban: a jegyzőkönyv) módosította;
      MEGÁLLAPÍTVA, hogy Izland és Norvégia az Európai Gazdasági Térségről szóló megállapodáson keresztül az egységes európai légiközlekedési piac teljes jogú tagja, és csatlakozott a jegyzőkönyvvel módosított légiközlekedési megállapodáshoz az azonos időpontban kelt, egyrészről az Amerikai Egyesült Államok, másrészről az Európai Unió és tagállamai, harmadrészről Izland és negyedrészről a Norvég Királyság közötti légiközlekedési megállapodáson (a továbbiakban: a megállapodás) keresztül, amely átveszi a jegyzőkönyvvel módosított légiközlekedési megállapodást;
      FELISMERVE, hogy a jegyzőkönyvvel módosított légiközlekedési megállapodás 21. cikkének (5) bekezdése szerinti, a jogok felfüggesztésére vonatkozó határozat meghozatala tekintetében eljárási szabályokat kell megállapítani;
      FELISMERVE, hogy eljárási szabályokat kell továbbá megállapítani Izlandnak és Norvégiának a jegyzőkönyvvel módosított légiközlekedési megállapodás 18. cikke szerint létrehozott vegyes bizottságban és a jegyzőkönyvvel módosított légiközlekedési megállapodás 19. cikkében meghatározott választott bírósági eljárásban való részvétele tekintetében. Ezeknek az eljárási szabályoknak biztosítaniuk kell a vegyes bizottsági ülések előtt a szükséges együttműködést, információáramlást és konzultációt, valamint a jegyzőkönyvvel módosított légiközlekedési megállapodás – többek között a biztonságra, a védelemre, a forgalmi jogok megadására és visszavonására, valamint a kormányzati támogatásokra vonatkozó – egyes rendelkezéseinek alkalmazását,
      A KÖVETKEZŐKBEN ÁLLAPODTAK MEG:
      1. cikk
      Értesítés
      Amennyiben az Európai Unió és tagállamai a megállapodás annak 3. cikke szerinti megszüntetéséről vagy a megállapodás ideiglenes alkalmazásának befejezéséről, illetve az ilyen értelmű értesítés visszavonásáról határoznak, a Bizottság az Amerikai Egyesült Államoknak címzett jegyzék diplomáciai úton történő elküldését megelőzően késedelem nélkül értesíti erről Izlandot és Norvégiát. Izland és/vagy Norvégia ugyanígy késedelem nélkül értesíti a Bizottságot valamennyi ilyen jellegű határozatáról.
      2. cikk
      A forgalmi jogok felfüggesztése
      A másik Fél légitársaságai általi – a légiközlekedési megállapodás értelmében történő – járatsűrítésnek vagy a légitársaságok új piacokra való belépésének az elutasításáról és az Amerikai Egyesült Államoknak erről szóló értesítéséről vagy a jegyzőkönyvvel módosított megállapodás 21. cikkének (5) bekezdésével összhangban meghozott ilyen határozatok megszüntetéséről szóló határozatot az Európai Unió és a tagállamok nevében a Szerződés vonatkozó rendelkezéseinek megfelelően a Tanács egyhangúlag, valamint Izland és Norvégia fogadja el. A Tanács elnöke ezt követően az Európai Unió és a tagállamok, valamint Izland és Norvégia nevében értesíti az Amerikai Egyesült Államokat minden ilyen határozatról.
      3. cikk
      Vegyes bizottság
      (1)   A jegyzőkönyvvel módosított légiközlekedési megállapodás 18. cikke értelmében létrehozott vegyes bizottságban az Európai Uniót és a tagállamokat, Izlandot és Norvégiát a Bizottság és a tagállamok, valamint Izland és Norvégia képviselői képviselik.
      (2)   Az Európai Unió, a tagállamok, valamint Izland és Norvégia álláspontját a vegyes bizottságban a Bizottság képviseli a kizárólag a tagállamok hatáskörébe tartozó területek kivételével, amely esetben az álláspontot az esettől függően a Tanács elnöksége, illetve a Bizottság, Izland és Norvégia képviseli.
      (3)   A jegyzőkönyvvel módosított légiközlekedési megállapodás 14. vagy 20. cikkének hatálya alá tartozó kérdések vagy joghatással bíró határozat elfogadását nem igénylő kérdések tekintetében a vegyes bizottságban az Izland és Norvégia által képviselendő álláspontot Izlanddal és Norvégiával egyetértésben a Bizottság fogadja el.
      (4)   Az Európai Gazdasági Térségről szóló megállapodásba tartozó rendeletek és irányelvek hatálya alá eső kérdések tekintetében meghozandó egyéb vegyes bizottsági határozatok esetében az Izland és Norvégia által képviselendő álláspontot a Bizottság javaslata alapján Izland és Norvégia fogadja el.
      (5)   Az Európai Gazdasági Térségről szóló megállapodásba tartozó rendeletek és irányelvek hatályán kívül eső kérdések tekintetében meghozandó egyéb vegyes bizottsági határozatok esetében az Izland és Norvégia által képviselendő álláspontot a Bizottsággal egyetértésben Izland és Norvégia fogadja el.
      (6)   A Bizottság megteszi a megfelelő intézkedéseket annak biztosítására, hogy a tagállamokkal folytatott koordinációs, konzultációs és határozat-előkészítő üléseken Izland és Norvégia korlátozás nélkül részt vehessen, illetve hozzáférjen a vegyes bizottsági üléseket előkészítő információkhoz.
      4. cikk
      Választott bírósági eljárás
      (1)   A jegyzőkönyvvel módosított légiközlekedési megállapodás 19. cikke szerinti választott bírósági eljárásokban az Európai Uniót, a tagállamokat, Izlandot és Norvégiát a Bizottság képviseli.
      (2)   A Bizottság adott esetben megteszi a szükséges intézkedéseket annak biztosítására, hogy Izland és Norvégia részt vehessen a választott bírósági eljárások előkészítésében és koordinálásában.
      (3)   Amennyiben a Tanács a jegyzőkönyvvel módosított légiközlekedési megállapodás 19. cikkének (7) bekezdése alapján az előnyök felfüggesztéséről szóló határozatot fogad el, akkor erről értesíteni kell Izlandot és Norvégiát is. Izland és/vagy Norvégia ugyanígy értesíti a Bizottságot valamennyi ilyen jellegű határozatáról.
      (4)   Az Unió hatáskörébe tartozó kérdések tekintetében a jegyzőkönyvvel módosított légiközlekedési megállapodás 19. cikke alapján hozandó egyéb megfelelő intézkedésekről a Bizottság határoz, a Tanács által kijelölt tagállami képviselőkből, valamint Izland és Norvégia képviselőiből álló különbizottság segítségével.
      5. cikk
      Információcsere
      (1)   Izland és Norvégia haladéktalanul értesíti a Bizottságot az általa a jegyzőkönyvvel módosított légiközlekedési megállapodás 4. vagy 5. cikke értelmében hozott, az Amerikai Egyesült Államok valamely légitársasága általi engedélykérelem megtagadására, a részére adott engedély visszavonására, felfüggesztésére vagy korlátozására vonatkozó határozatról. A Bizottság hasonlóképpen haladéktalanul értesíti Izlandot és Norvégiát a tagállamok által hozott valamennyi ilyen jellegű határozatról.
      (2)   Izland és Norvégia haladéktalanul értesíti a Bizottságot a jegyzőkönyvvel módosított légiközlekedési megállapodás 8. cikke értelmében kibocsátott vagy kapott kérelem vagy értesítés esetében. A Bizottság hasonlóképpen haladéktalanul értesíti Izlandot és Norvégiát a tagállamok által kibocsátott vagy kapott bármely kérelem vagy értesítés esetében.
      (3)   Izland és Norvégia haladéktalanul értesíti a Bizottságot a jegyzőkönyvvel módosított légiközlekedési megállapodás 9. cikke értelmében kibocsátott vagy kapott kérelem vagy értesítés esetében. A Bizottság hasonlóképpen haladéktalanul értesíti Izlandot és Norvégiát a tagállamok által kibocsátott vagy kapott bármely kérelem vagy értesítés esetében.
      6. cikk
      Állami szubvenciók és támogatás
      (1)   Amennyiben Izland vagy Norvégia úgy véli, hogy az Amerikai Egyesült Államok területén lévő kormányzati szerv mérlegelésének tárgyát képező vagy az általa juttatott szubvenció vagy támogatás a jegyzőkönyvvel módosított légiközlekedési megállapodás 14. cikkének (2) bekezdésében említettek szerint hátrányosan befolyásolni fogja a versenyt, értesíti erről a Bizottságot. Amennyiben egy tagállam hasonló ügyről értesíti a Bizottságot, a Bizottság hasonlóképpen értesíti erről Izlandot és Norvégiát.
      (2)   A Bizottság, Izland és Norvégia felveheti a kapcsolatot az ilyen szervekkel vagy kérheti a jegyzőkönyvvel módosított légiközlekedési megállapodás 18. cikke szerint létrehozott vegyes bizottság ülésének összehívását.
      (3)   A Bizottság, Izland és Norvégia haladéktalanul értesítik egymást az Amerikai Egyesült Államok általi – a jegyzőkönyvvel módosított légiközlekedési megállapodás 14. cikkének (3) bekezdése szerinti – megkeresésről.
      7. cikk
      A megállapodás megszűnése vagy az ideiglenes alkalmazás befejeződése
      (1)   Bármely Fél, bármely időpontban diplomáciai úton írásban értesítheti a többi felet azon döntéséről, hogy a kiegészítő megállapodást meg kívánja szüntetni vagy annak ideiglenes alkalmazását be kívánja fejezni. Ez a kiegészítő megállapodás megszűnik vagy annak ideiglenes alkalmazása befejeződik az erről küldött írásbeli értesítés időpontját követően hat hónappal, greenwichi középidő szerint éjfélkor, amennyiben ezen időszak lejárta előtt a Felek nem egyeznek meg az értesítés visszavonásáról.
      (2)   E cikk bármely más rendelkezése ellenére, a megállapodás megszűnésével vagy ideiglenes alkalmazásának befejeződésével párhuzamosan ez a kiegészítő megállapodás is megszűnik vagy ideiglenes alkalmazása véget ér.
      8. cikk
      Ideiglenes alkalmazás
      A Felek megállapodnak, hogy a kiegészítő megállapodást a 9. cikk szerinti hatálybalépésig, a hatályos nemzeti jogszabályaik szerint megengedett mértékben, ideiglenesen alkalmazzák a következők közül a későbbi időponttól kezdve: az e kiegészítő megállapodás aláírásának időpontja vagy a megállapodás 5. cikkében meghatározott időpont.
      9. cikk
      Hatálybalépés
      Ez a kiegészítő megállapodás vagy a) a Felek közötti diplomáciai jegyzékváltás során megküldött azon utolsó értesítés keltét követő egy hónappal lép hatályba, amely megerősíti, hogy a kiegészítő megállapodás hatálybalépéséhez szükséges eljárások befejeződtek; vagy b) a megállapodás hatálybalépésének időpontjában, attól függően, hogy melyik időpont a későbbi.

         FENTIEK HITELÉÜL, az alulírott, erre kellően feljogosított meghatalmazottak aláírták ezt a kiegészítő megállapodást.
         Kelt Luxembourgban, és Oslóban, a kétezer-tizenegyedik év június havának tizenhatodik és huszonegyedik napján, három példányban, bolgár, angol, cseh, dán, észt, finn, francia, görög, holland, izlandi, lengyel, lett, litván, magyar, máltai, német, norvég, olasz, portugál, román, spanyol, svéd, szlovák és szlovén nyelven, az e nyelveken készült szövegek mindegyike egyaránt hiteles.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

            For Kongeriket Norge

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Région wallonne, la Région flamande et la Région de Bruxelles-Capitale.
            Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

            За Репyблика Бългaрия

            Za Českou republiku

            For Kongeriget Danmark

            Für die Bundesrepublik Deutschland

            Eesti Vabariigi nimel

            Thar cheann Na hÉireann
            For Ireland

            Για την Ελληνική Δημοκρατία

            Por el Reino de España

            Pour la République française

            Per la Repubblica italiana

            Για την Κυπριακή Δημοκρατία

            Latvijas Republikas vārdā –

            Lietuvos Respublikos vardu

            Pour le Grand-Duché de Luxembourg

            A Magyar Köztársaság részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskú republiku

            Suomen tasavallan puolesta
            För Republiken Finland

            För Konungariket Sverige

            For the United Kingdom of Great Britain and Northern Ireland


title: 2012/592/EU: Az Európai Parlament határozata 2012. május 10. ) az Európai Alapítvány az Élet- és Munkakörülmények Javításáért 2010-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2012. május 10. ) az Európai Alapítvány az Élet- és Munkakörülmények Javításáért 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               17.10.2012

               HU

               Az Európai Unió Hivatalos Lapja

               L 286/258

         AZ EURÓPAI PARLAMENT HATÁROZATA
   2012. május 10.)
   az Európai Alapítvány az Élet- és Munkakörülmények Javításáért 2010-es pénzügyi évre szóló költségvetésének végrehajtására vonatkozó mentesítésről
   (2012/592/EU)
   AZ EURÓPAI PARLAMENT,

               —

               tekintettel az Európai Alapítvány az Élet- és Munkakörülmények Javításáért 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Alapítvány az Élet- és Munkakörülmények Javításáért 2010-es pénzügyi évre vonatkozó éves beszámolójáról szóló jelentésére, az alapítvány válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (3) és különösen annak 16. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0116/2012),

               1.

               mentesítést ad az Európai Alapítvány az Élet- és Munkakörülmények Javításáért igazgatója számára az alapítvány 2010-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Alapítvány az Élet- és Munkakörülmények Javításáért igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 150. o.

      (2)  HL L 248., 2002.9.16., 1. o.

      (3)  HL L 139., 1975.5.30., 1. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2012. május 10.)
      az Európai Alapítvány az Élet- és Munkakörülmények Javításáért 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Alapítvány az Élet- és Munkakörülmények Javításáért 2010-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Alapítvány az Élet- és Munkakörülmények Javításáért 2010-es pénzügyi évre vonatkozó éves beszámolójáról szóló jelentésére, az alapítvány válaszaival együtt (1),

                  —

                  tekintettel a Tanács 2012. február 21-i ajánlására (06083/2012 – C7-0051/2012),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (3) és különösen annak 16. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0116/2012),

                  A.

                  mivel a Számvevőszék megállapította, hogy kellő mértékben megbizonyosodott arról, hogy a 2010-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel a Parlament 2011. május 10-én mentesítést adott az Európai Alapítvány az Élet- és Munkakörülmények Javításáért igazgatója számára az alapítvány 2009-es pénzügyi évre szóló költségvetésének végrehajtására vonatkozóan (5), és a mentesítésről szóló határozatot kísérő állásfoglalásában többek között:

                              —

                              felhívta az alapítványt, hogy munkaerő-felvételi eljárásainak átláthatósága érdekében igazolja a munkaerő kiválasztására vonatkozó döntéseit (pl. a jelentkezők által elérendő minimumpontszámok felvételi eljárás elején történő meghatározásának igazolásával),

                              —

                              felhívta az alapítványt annak szavatolására, hogy az előirányzatokat csak akkor bocsátják rendelkezésre, ha a megfelelő célhoz kötött bevétel befolyt,

                              —

                              megjegyezte, hogy a Számvevőszék kénytelen volt megjegyzéseket fűzni az alapítvány költségvetési és pénzügyi beszámolójához, amely komoly hiányosságokról tanúskodott, ami pénzügyi szervezetének gyengeségeit jelzi;

                  C.

                  mivel az ügynökség 2010-es teljes költségvetése 20 900 000 EUR volt, ami a 2009-es pénzügyi évhez képest 3,4 %-os növekedést jelent, mivel az Európai Unió kezdeti hozzájárulása az ügynökség költségvetéséhez 2010-ben 19 067 159 EUR-t tett ki – szemben a 2009-es 19 450 000 EUR-val (6) –, ami 0,97 %-os csökkenést jelent;

         A Számvevőszék 2009. évi megjegyzéseinek nyomon követése

                  1.

                  éves tevékenységi jelentése alapján elismeri, hogy az alapítvány az alábbi kötelezettségvállalásokat tette és az alábbi intézkedéseket hozta a Számvevőszék 2009. évi megjegyzéseit követően:

                              —

                              az alapítvány vállalta, hogy a jövőben jobban figyel arra, hogy az előirányzatokat csak akkor bocsássák rendelkezésre, ha a megfelelő célhoz kötött bevétel befolyt,

                              —

                              az alapítvány kötelezettséget vállalt arra, hogy további képzések és erőforrások révén jelentősen javítja a 2010. évi beszámoló lezárására irányuló erőfeszítéseit; biztosította, hogy valamennyi határidőt betartsák a 2010-es beszámoló vonatkozásában, és hogy az ideiglenes 2010. évi beszámolóban ne találjanak gyengeségeket,

                              —

                              a kivételek hiányzó jegyzékét 2010. július 1-jén hajtották végre,

                              —

                              a munkaerő-felvételi eljárásokat illetően nem találtak bizonyítékot arra, hogy a jelentkezések vizsgálatát megelőzően a felvételi beszélgetésre való behíváshoz vagy a tartaléklistára való felvételhez szükséges minimális pontszámokat határoztak volna meg; az alapítvány most belefoglalta ezeket a minimális pontszámokat felvételi bizottsága jelentéseibe,

                              —

                              az alapítvány intézkedéseket hozott az értékelési és felülvizsgálati eljárások erősítésére annak érdekében, hogy a jövőben elkerüljék a beszerzési eljárások során felmerülő hibákat;

                  2.

                  felszólítja a Számvevőszéket, hogy erősítse meg a mentesítésért felelős hatóság számára, hogy ezek az intézkedések és kötelezettségvállalások elegendőek a Számvevőszék által 2009-ben az alapítványnál talált hiányosságok orvoslására;

         Költségvetés és pénzgazdálkodás

                  3.

                  emlékeztet rá, hogy az Unió kezdeti hozzájárulása az ügynökség költségvetéséhez 2010-ben 19 067 159 EUR-t tett ki; azonban megjegyzi, hogy ehhez még hozzáadódott a többletből származó 762 841 EUR, aminek következtében az Unió teljes hozzájárulása 2010-ben elérte a 19 830 000 EUR-t;

                  4.

                  éves beszámolójának bejegyzései alapján tudomásul veszi, hogy az alapítvány a 2010-es év végéhez nagyon közel összesen 20 848 000 EUR összegű módosított költségvetést tett közzé; sajnálja, hogy az ügynökség nem indokolta ezeket a módosításokat; felszólítja az ügynökséget, hogy orvosolja a helyzetet, és tájékoztassa e kérdésről a mentesítésért felelős hatóságot;

                  5.

                  éves tevékenységi jelentéséből megállapítja, hogy az alapítvány végrehajtási aránya a lekötött előirányzatok tekintetében 98 %-os volt; megállapítja továbbá az éves beszámolóból, hogy az alapítvány I. cím (Személyzeti kiadások), II. cím (Igazgatás) és III. cím (Operatív kiadások) alatti felhasználási aránya 99,8 %, 95,1 % és 96 % volt;

                  6.

                  az alapítvány éves beszámolóiból megállapítja, hogy a 2009-ről 2010-re átvitt előirányzatok felhasználása a kifizetések tekintetében 96,1 % volt a 2009-es 94,2 %-hoz viszonyítva;

         Humánerőforrás

                  7.

                  az alapítvány éves tevékenységi jelentéséből megállapítja, hogy a betöltött álláshelyek aránya 91 %, ami 2010-ben javulást mutatott a 2009. évi 78 %-hoz képest;

         Teljesítmény

                  8.

                  kiemeli, hogy az alapítvány fő tevékenysége, hogy hozzájáruljon a jobb élet- és munkakörülmények megteremtéséhez a témához kapcsolódó ismeretek hálózatokon és felméréseken keresztül történő erősítése és terjesztése révén; megállapítja, hogy az alapítvány személyzetének 68 %-a ezekkel az operatív tevékenységekkel foglalkozik, míg a maradék igazgatási feladatokat végez; ennélfogva fontosnak véli, hogy a mentesítésért felelős hatóság értékelje az alapítvány felméréseket kezelő eljárásainak hatékonyságát;

                  9.

                  megállapítja, hogy 2010-ben az alapítvány az alábbi tevékenységeket végezte európai megfigyelőhálózatai és felmérései segítségével:

                              —

                              Európai Munkaügyi Kapcsolati Figyelő (EIRO): 357 új, naprakész információ; öt reprezentativitási tanulmány; éves adataktualizálás a fizetésekről, a munkaidőről és a kollektív fellépésről; a munkaügyi kapcsolatok éves felmérése; hat összehasonlító elemzés,

                              —

                              Európai Munkakörülmények Megfigyelőközpontja (EWCO): 107 új, naprakész információ; hat összehasonlító elemzés a bevándorló munkavállalók és az önálló vállalkozást működtetők foglalkozásbeli előrelépéséről,

                              —

                              az Európai Szerkezetátalakulás Megfigyelőközpontja (ERM): 1 258 új szerkezetátalakulási tájékoztató; négy összehasonlító elemzés,

                              —

                              az életminőségről szóló, második európai felmérés: másodlagos elemzés a családi élet és a munka összeegyeztetéséről,

                              —

                              az életminőségről szóló, harmadik európai felmérés: a helyszíni felmérések előkészítése,

                              —

                              a munkakörülményekről szóló ötödik európai felmérés: terepmunka 34 országban 44 000 interjú elkészítésével; az első eredmények közzététele (összefoglalás),

                              —

                              európai vállalati felmérés: átfogó jelentés közzététele, másodlagos elemzés a vállalatok rugalmassági profiljairól és a részmunkaidős munkáról;

                  10.

                  sürgeti az alapítványt, hogy az igazgatótanács valamennyi felmérésekkel kapcsolatos döntését vegyék nyilvántartásba, mivel a hozott döntések dokumentálása megfelelő szabványainak hiánya kihathat e döntések hatékony kommunikálására; elismeri, hogy az alapítvány e tekintetben hiányosságokat mutat, és hogy az igazgatótanács elnöke nem feltétlenül írja alá és datálja a hozott döntéseket;

                  11.

                  megjegyzi továbbá, hogy az igazgatótanácsnak a felmérések előkészítésével és értékelési szakaszával kapcsolatos segítségnyújtásért felelős tanácsadó bizottságoknak nincs az üléseik megszervezése tekintetében irányadó iránymutatásuk vagy eljárási szabályzatuk; véleménye szerint ezek a hiányosságok a tanácsadó bizottságok szerepeinek és felelősségének félreértelmezéséhez vezethetnek, ami hátrányosan hathat ki a felmérések elkészítésére; felszólítja ezért az alapítványt, hogy orvosolja a helyzetet, és tájékoztassa a mentesítésért felelős hatóságot az e tekintetben hozott intézkedésekről;

                  12.

                  felszólítja az alapítványt, hogy írásban rögzítse az alapvető tevékenységeit leíró eljárásokat; kiemeli, hogy ez segíthet az alapítványnak hatékonyabban felhasználni erőforrásait és azonosítani az esetleges gyengeségeket;

                  13.

                  tudomásul veszi ugyanakkor az alapítvány erőfeszítéseit a felmérések minőségének javítása érdekében az ellenőrző intézkedések megerősítésére; megjegyzi, hogy személyzete ellátogat néhány országba, ahol a felméréseket készítik, hogy értékelje, hogy a szerződő felek hogyan vezetik az interjúkat, és személyzete egyes országokban a minta korlátozott számú elemén kognitív interjúkat készítve teszteli a felmérések elkészítéséhez használt kérdőíveket;

         Belső ellenőrzés

                  14.

                  megállapítja, hogy 2010 februárja óta az alapítvány igazgatóhelyettese tölti be a belső ellenőrzési koordinátor szerepét; tudomásul veszi, hogy a belső ellenőrzés éves munkatervét negyedévente tartott üléseken követi nyomon egy belső ellenőrzési bizottság az igazgatási osztály vezetőjével, a humánerőforrás-osztály vezetőjével és a műveleti osztály vezetőjével együtt;

                  15.

                  az alapítvány éves tevékenységi jelentése alapján elismeri, hogy a 2010. évi belső ellenőrzési tevékenységek a 2009–2011-es stratégiai ellenőrzési tervre épültek, amely a 2008. évi kockázatértékelés alapján készült; megjegyzi továbbá, hogy 2011 februárjában új kockázatértékelés készült, amely új stratégiai ellenőrzési tervet eredményezett a 2011–2013-as időszakra a következő témákat érintve:

                              —

                              a felmérések kezelésének ellenőrzése – második szakasz (2011),

                              —

                              jelentéskészítés/a megbízhatóság építőkövei (2012);

                  16.

                  megjegyzi továbbá, hogy a 2012–2013-as időszakra a témák a következők:

                              —

                              emberierőforrás-gazdálkodás: felvétel, képzés, értékelés és előléptetési rendszer,

                              —

                              termékminőség-irányítás/ügyfélkapcsolatok/az érdekelt felekkel fenntartott kapcsolatok kezelése,

                              —

                              dokumentumkezelés,

                              —

                              az ülések irányítása;

                  17.

                  megjegyzi, hogy a Belső Ellenőrzési Szolgálat 2010-ben ellenőrzést tervezett az alapítvány felméréskezelésére vonatkozóan; aggodalmának ad hangot azzal kapcsolatban, hogy az alapítvány személyzete legfontosabb tagjainak korlátozott rendelkezésre állása és a felméréskezelés nem teljes dokumentálása miatt a Belső Ellenőrzési Szolgálat nem tudott elegendő bizonyítékot gyűjteni a kockázatalapú értékelés egyes moduljai tekintetében; megjegyzi ugyanakkor, hogy ezen ellenőrzés egy további szakaszát végezték el 2011 elején, amelynek eredményeit a 2011. évi éves belső ellenőrzési jelentésbe foglalják bele; felszólítja az alapítványt, hogy ezt a jelentést időben nyújtsa be a mentesítésért felelős hatóságnak;

                  18.

                  aggodalmát fejezi ki amiatt, hogy a Belső Ellenőrzési Szolgálatnak az elszámolási rendszer validálására vonatkozó ajánlása késedelmet szenvedett; megjegyzi különösen, hogy ezt az ajánlást a Belső Ellenőrzési Szolgálat „kritikusnak” vélte; sürgeti ennélfogva az alapítványt, hogy tegyen azonnali lépéseket e tekintetben, és tájékoztassa a mentesítésért felelős hatóságot az e hiányosság orvoslására hozott valamennyi intézkedésről;

                  19.

                  megállapítja, hogy a Belső Ellenőrzési Szolgálat által „nagyon fontosnak” tekintett öt ajánlás 2010 végén még nyitott volt; megállapítja, hogy ezek az ajánlások az alábbiakra vonatkoznak:

                              —

                              dokumentálni kell a felmérésirányítási eljárást,

                              —

                              biztosítani kell, hogy a felmérések tervezéséhez tartozó információk pontosak és jó minőségűek legyenek, továbbá nyomon kell követni a tervezett tevékenységeket,

                              —

                              frissíteni kell a beszerzésekre vonatkozó eljárások kézikönyvét és meg kell erősíteni annak betartását és a bevált módszerek követését,

                              —

                              dokumentálni kell a pénzmozgásokat,

                              —

                              utólagos ellenőrzési módszereket kell bevezetni,

                        az alapítvány éves tevékenységi jelentése alapján megállapítja, hogy a pénzgazdálkodásra vonatkozó három „nagyon fontos” ajánlás az alapítvány jelentése szerint végre lett hajtva, míg a belső ellenőrzési jelentés szerint ezek késedelmet szenvednek az alapítvány eredeti cselekvési tervéhez képest; felhívja ezért az alapítványt és a Belső Ellenőrzési Szolgálatot, hogy haladéktalanul tájékoztassa a mentesítésért felelős hatóságot ezen ajánlások tényleges állapotáról;

                  20.

                  sürgeti az alapítványt, hogy fordítson megfelelő figyelmet a Belső Ellenőrzési Szolgálat ajánlásaira, és tájékoztassa a mentesítésért felelős hatóságot az e téren tett lépésekről;

                  21.

                  megállapítja ugyanakkor, hogy a Belső Ellenőrzési Szolgálat pénzgazdálkodásról szóló 2009. évi ajánlásait követően az alapítvány éves tevékenységi jelentésében a mintaméret kiválasztásának igazolása érdekében kockázatértékeléssel frissítette és felülvizsgálta az utólagos ellenőrzési eljárást;

                  22.

                  felhívja a figyelmet a mentesítésről szóló korábbi jelentéseiben tett, jelen állásfoglaláshoz mellékelt ajánlásaira;

                  23.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2012. május 10-i állásfoglalására (7).

         (1)  HL C 366., 2011.12.15., 150. o.

         (2)  HL L 248., 2002.9.16., 1. o.

         (3)  HL L 139., 1975.5.30., 1. o.

         (4)  HL L 357., 2002.12.31., 72. o.

         (5)  HL L 250., 2011.9.27., 210. o.

         (6)  HL L 64., 2010.3.12., 505. o.

         (7)  Elfogadott szövegek, P7_TA(2012)0164 (lásd e Hivatalos Lap 388. oldalát).

      MELLÉKLET

         AZ EURÓPAI PARLAMENT UTÓBBI ÉVEKBEN TETT AJÁNLÁSAI

                  Európai Alapítvány az Élet- és Munkakörülmények Javításáért

                  2006

                  2007

                  2008

                  2009

                  Teljesítmény

                  tárgytalan

                  tárgytalan

                  Felszólítja az alapítványt, hogy végezze el az idén és a korábbi években végzett tevékenységek időrendi elemzését, a korábbi években végzett utólagos elemzésekhez hasonlóan

                              —

                              Arra buzdítja az alapítványt, hogy fejlessze tovább teljesítmény-ellenőrzési rendszerét (EPMS) annak biztosítása érdekében, hogy teljesítményértékelésének eredményeit figyelembe vegyék az irányítási döntéshozatal és tervezés során, és hogy végezzen rendszeres felméréseket a célközönség visszajelzéseinek összegyűjtése céljából

                              —

                              Támogatja a külső értékelők azon ajánlását, hogy jobban határozzák meg az alapítvány célközönségét nemzeti szinten és az igazgatótanácsában képviselt nemzeti hatóságok alapján állítsák össze a fókuszpontok hálózatát

                  Átvitt működési kiadások

                  A kötelezettségvállalási előirányzatok 2006. évi végrehajtási aránya 97 % volt. A működési tevékenységek vonatkozásában az átvitel 43 % volt. Ennélfogva az évenkéntiség költségvetési elvét nem tartották be szigorúan

                  tárgytalan

                  Az alapítványnak intézkedéseket kell hoznia a tervezés és programozás hiányosságainak megelőzésére az évenkéntiség elvének teljesítése érdekében

                              —

                              Felhívja az alapítványt annak szavatolására, hogy az előirányzatokat csak akkor bocsátják rendelkezésre, ha a megfelelő célhoz kötött bevétel befolyt

                              —

                              Megjegyzi, hogy a Számvevőszék kénytelen volt megjegyzéseket fűzni az alapítvány költségvetési és pénzügyi beszámolójához, amely komoly hiányosságokról tanúskodott, különösen pénzügyi szervezeteinek gyengeségei kapcsán

                  Átcsoportosítás indokolás nélkül

                  tárgytalan

                  tárgytalan

                  Az átcsoportosításokat nem indokolták kellőképpen

                  tárgytalan

                  Közbeszerzési eljárások

                  tárgytalan

                  Anomáliák a pénzügyi értékelési eljárások és kiválasztási kritériumok tekintetében, amelyek nem teszik lehetővé a jelöltek végső kapacitásának megfelelő értékelését

                  Felhívja az alapítványt, hogy tegyen lépéseket szerződései nyomon követésének és beszerzési eljárásai programozásának javítására

                  Felhívja az alapítványt, hogy tegyen lépéseket az értékelési és felülvizsgálati eljárások javítására a közbeszerzési eljárásokban felmerülő hibák jövőbeli megismétlődésének elkerülésére

                  Humánerőforrás

                  A felvételi eljárás nem teljesen átlátható és megkülönböztetésmentes

                  A felvételi eljárás nem teljesen átlátható és megkülönböztetésmentes

                              —

                              Felhívja az alapítványt, hogy tegyen lépéseket annak érdekében, hogy előre felkészüljenek a személyzet kulcsfontosságú tagjainak távozására; a személyzeti számot átlátható módon vigyék be a tevékenységi jelentésbe

                              —

                              Az alapítvány felvételi eljárásaiban javulás figyelhető meg

                  Felhívja az alapítványt, hogy munkaerő-felvételi eljárásainak átláthatósága érdekében igazolja a munkaerő kiválasztására vonatkozó döntéseit. Sürgeti az alapítványt, hogy mielőbb orvosolja a helyzetet és tájékoztassa a mentesítésért felelős hatóságot az elért haladásról

                  Belső ellenőrzés

                  A pénzgazdálkodás javítására hív fel: például két szerződést nem számoltak el az adott évre vonatkozó költségvetésben

                              —

                              A pénzgazdálkodás javítására hív fel: például a 2007-ben visszaigényelhető 376 611 EUR-nyi héát az év végén nem igényelték vissza

                              —

                              Felhívja az alapítványt, hogy javítsa pénzügyi kimutatásait

                              —

                              Felhívja az alapítványt, hogy tegyen lépéseket a Belső Ellenőrzési Szolgálat által tett 54 ajánlás közül 28 teljesítése érdekében → például vezessen be belső ellenőrzési szabványokat; kövesse nyomon a többi belső ellenőrzési szabvány végrehajtását; vezessen be hatékony tervezési és megfigyelőrendszert

                              —

                              A Belső Ellenőrzési Szolgálat 8 ajánlása közül 2-t végrehajtottak

                              —

                              Sürgeti az alapítványt, hogy haladéktalanul hajtsa végre a Belső Ellenőrzési Szolgálat által a pénzgazdálkodás vonatkozásában tett ajánlásokat és a mentesítésért felelős hatóságot tájékoztassa az e tekintetben elért előrehaladásról


title: 2012/574/EU: Az Európai Parlament határozata ( 2012. május 10. ) az Európai Vegyianyag-ügynökség 2010-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2012. május 10. ) az Európai Vegyianyag-ügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               17.10.2012

               HU

               Az Európai Unió Hivatalos Lapja

               L 286/192

         AZ EURÓPAI PARLAMENT HATÁROZATA
   (2012. május 10.)
   az Európai Vegyianyag-ügynökség 2010-es pénzügyi évre szóló költségvetésének végrehajtására vonatkozó mentesítésről
   (2012/574/EU)
   AZ EURÓPAI PARLAMENT,

               —

               tekintettel az Európai Vegyianyag-ügynökség 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Vegyianyag-ügynökség 2010-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Vegyianyag-ügynökség létrehozásáról szóló 1907/2006/EK európai parlamenti és tanácsi rendeletre (3) és különösen annak 97. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0126/2012),

               1.

               mentesítést ad az Európai Vegyianyag-ügynökség ügyvezető igazgatója számára az ügynökség 2010-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Vegyianyag-ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 33. o.

      (2)  HL L 248., 2002.9.16., 1. o.

      (3)  HL L 396., 2006.12.30., 1. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2012. május 10.)
      az Európai Vegyianyag-ügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Vegyianyag-ügynökség 2010-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Vegyianyag-ügynökség 2010-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

                  —

                  tekintettel a Tanács 2012. február 21-i ajánlására (06083/2012 – C7-0051/2012),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Európai Vegyianyag-ügynökség létrehozásáról szóló 1907/2006/EK európai parlamenti és tanácsi rendeletre (3) és különösen annak 97. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0126/2012),

                  A.

                  mivel a Számvevőszék megállapította, hogy kellő mértékben megbizonyosodott arról, hogy az Európai Vegyianyag-ügynökség (a továbbiakban: az ügynökség) 2010-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek,

                  B.

                  mivel 2011. május 10-én a Parlament megadta a mentesítést az ügynökség ügyvezető igazgatójának az ügynökség 2009-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:

                              —

                              felhívta az ügynökséget, hogy tájékoztassa a mentesítésért felelős hatóságot arról, hogy a pénzügyi folyamatai, a munkafolyamatok, a cselekvési tervek és a kockázatelemzések megerősítésén keresztül milyen lépéseket tesz kontrollrendszere javítása érdekében,

                              —

                              ösztönözte az ügynökséget az alábbiak tényleges biztosítására:

                                          —

                                          a finanszírozási határozatok valamennyi elemét létrehozzák,

                                          —

                                          az összes szervezeti szint tekintetében megfelelően meghatározzák és kezelik a szükséges információkat,

                                          —

                                          az éves munkaprogram tartalmazza a költségvetésen keresztül rendelkezésre bocsátott valamennyi forrást,

                                          —

                                          a pénzügyi eljárások és ellenőrző listák dokumentálását véglegesítik és frissítik,

                              —

                              felhívta az ügynökséget, hogy továbbra is fejlessze a közbeszerzés és a költségvetés-végrehajtás tervezését és nyomon követését annak érdekében, hogy az átvitelre kerülő előirányzatok aránya tovább csökkenjen;

                  C.

                  mivel az ügynökség 2010-es pénzügyi évre szóló általános költségvetése a 2009-es 70 400 000 EUR-hoz képest 75 500 000 EUR volt, ami 7,24 %-os növekedést jelent;

                  D.

                  mivel az ügynökség 36 000 000 EUR átmeneti hozzájárulást kapott az Uniótól és az EFTA-tól;

         Költségvetés és pénzgazdálkodás

                  1.

                  rámutat arra, hogy a Számvevőszék jelentése szerint az ügynökség 2010-es költségvetése 75 000 000 EUR volt, míg az ügynökség 75 500 000 EUR-s költségvetésről számolt be a 2010-es pénzügyi évben;

                  2.

                  az ügynökség tájékoztatása alapján nyugtázza, hogy az ügynökséget a vegyi anyagok regisztrációjáért az ipar által fizetett díjakból és esetleges uniós hozzájárulásból finanszírozzák;

                  3.

                  emlékeztet arra, hogy az ügynökségnek 2010-re nyújtott eredeti uniós hozzájárulás 25 305 000 EUR volt; ugyanakkor megállapítja, hogy ez az összeg kiegészült a többlet visszafizetéséből befolyó 8 700 000 EUR-val, így az uniós hozzájárulás 2010-ben 34 005 000 EUR volt (6); elismeri továbbá, hogy mivel a díjakból származó bevételeket általában csak az év vége felé írják jóvá az ügynökség számára, az uniós hozzájárulás 2010 októberéig szükségesnek volt tekinthető a folyó költségek finanszírozása érdekében;

                  4.

                  megállapítja, hogy az ügynökség jelentésében 2010-re 36 000 000 EUR-s átmeneti uniós hozzájárulást említ, noha ez az összeg már az EFTA hozzájárulását is tartalmazza;

                  5.

                  az ügynökség költségvetési és pénzgazdálkodási jelentése alapján megállapítja, hogy az ügynökség vállalta, hogy visszafizeti a Bizottságnak az átmeneti uniós hozzájárulás teljes összegét, amint megkapja a vonatkozó terhelési értesítést; az ügynökség tájékoztatása alapján nyugtázza, hogy az átmeneti hozzájárulást 2011 márciusában visszatérítették, és kamatot fizettek a Bizottságnak;

                  6.

                  az ügynökség költségvetési és pénzgazdálkodási jelentése alapján elismeri, hogy az ügynökség 2010. évre szóló eredeti költségvetése 86 481 700 EUR volt; megállapítja azonban, hogy az év során az Igazgatótanács két költségvetési módosítást is elfogadott, amelyek összesen 11 000 000 EUR-val (12,75 %-kal) csökkentették a költségvetés kiadási oldalát;

                  7.

                  a költségvetési és pénzgazdálkodási jelentés alapján megállapítja, hogy 2010-ben az I. címre vonatkozó költségvetés (47 214 285 EUR) 8 %-kal, azaz 3 787 650,18 EUR-val csökkent; tudomásul veszi az ügynökség észrevételét, amely szerint a csökkentés fő oka az eredeti tervekhez képest lassabb munkaerő-felvétel volt; emellett megállapítja, hogy az I. cím teljes végrehajtási aránya 97,2 % volt;

                  8.

                  szintén a költségvetési és pénzgazdálkodási jelentés alapján megállapítja, hogy a II. cím szerinti kiadások a módosított költségvetés 92,4 %-át tették ki (10 739 727,92 EUR-t a 11 624 281,05 EUR-ból), ami több olyan informatikai tanácsadási projekt törlésének eredménye, amelyeket a majdani kiszervezési szerződés keretében hajtanak végre 2011-ben;

                  9.

                  az ügynökség éves tevékenységi jelentése alapján megállapítja, hogy az ügynökségnek közel 23 000 díjbefizetést sikerült feldolgoznia, ami 349 700 000 EUR befolyt díjbevételt eredményezett;

                  10.

                  tudomásul veszi a Számvevőszék közlését, amely szerint 2010-ben az ügynökség teljesen önfinanszírozóvá vált, de érdemes lenne felülvizsgálni az ügynökség pénzügyi szabályzatát egy olyan mechanizmus beépítése érdekében, amelynek révén a saját bevételekből származó többletet automatikusan az ügynökség jövőbeli tevékenységeinek finanszírozására lehetne fordítani;

                  11.

                  tudomásul veszi az ügynökség válaszát, amely szerint az ügynökség a költségvetési rendelet elkövetkező felülvizsgálata során beépíti a többletbevételt kezelő mechanizmusra vonatkozó javaslatot; az ügynökség éves tevékenységi jelentéséből arról értesült, hogy megállapodás jött létre egy kiváló minősítésű külső letétkezelővel, egy második megállapodás pedig előkészítés alatt áll az összegyűlt készpénztartalékok – amelyek az ügynökség finanszírozásának fő forrását képezik a 2014–2020 közötti időszakra vonatkozó pénzügyi keret hatálybalépéséig – biztonságba helyezésének és kockázatdiverzifikációjának biztosítása céljából; az ügynökség tájékoztatása alapján nyugtázza, hogy eszközkezelés céljából készpénztartalékokat helyeztek el az Európai Beruházási Bankban és a Finn Központi Bankban;

         Előirányzatok átvitele

                  12.

                  az ügynökség költségvetési és pénzgazdálkodási jelentése alapján megállapítja, hogy az átvitt kötelezettségvállalási és kifizetési előirányzatok (12 254 740,59 EUR) főként a műveletek támogatását szolgáló informatikai költségekhez (5 747 560,42 EUR), valamint az ügynökség általános igazgatásához (1 555 943,82 EUR) kapcsolódnak;

                  13.

                  szintén a költségvetési és pénzgazdálkodási jelentés alapján megállapítja, hogy a 2009-es költségvetésből áthozott kötelezettségvállalási és kifizetési előirányzatokból összesen 2 533 156,09 EUR-t töröltek; megállapítja, hogy ez főként az ügynökség költségvetésének II. címét érinti;

                  14.

                  sajnálja, hogy a Számvevőszék az ügynökség 2010-es pénzügyi évre vonatkozó éves beszámolójáról szóló jelentésében az ügynökség áthozott és törölt előirányzatairól nem tesz említést;

                  15.

                  üdvözli az ügynökség által a források tervezésének és nyomon követésének javítása és az évenkéntiség elvének érvényesítését szolgáló iránymutatások bevezetése érdekében tett erőfeszítéseket; különösen méltányolja, hogy az ügynökségnek 2010-re sikerült 16,3 %-ra csökkentenie az átvitel arányát a 2009-es 29,7 %-ról;

                  16.

                  emellett hangsúlyozza, hogy mivel az ügynökség költségvetésének minden címében nem elkülönített kereteket használ, nem várható el reálisan, hogy egy adott évre a költségvetésbe foglalt valamennyi tevékenységre ugyanabban a költségvetési évben sikerüljön kötelezettséget vállalni és ki is fizetni, különösen a projekt típusú működési kiadások (például IT-rendszerfejlesztések) esetében;

         Beszerzési eljárás

                  17.

                  szintén az ügynökség éves tevékenységi jelentése alapján megállapítja, hogy 2010-ben 350 beszerzést hajtottak végre, köztük informatikai, biztonsági, minőségügyi és vezetési tanácsadási szolgáltatásokra, különböző kommunikációval összefüggő ügyekre és nyelvi továbbképzésre vonatkozó többéves keretszerződéseket;

                  18.

                  különös elismerését fejezi ki, amiért nagy mennyiségű szerződéskötést hajtottak végre az informatikai tanácsadói szolgáltatások terén meglévő keretszerződések alapján, valamint a REACH-rendelettel összefüggő tudományos, műszaki, környezetvédelmi és gazdasági-társadalmi kérdések vonatkozásában;

         Humánerőforrás-gazdálkodás

                  19.

                  az ügynökség éves tevékenységi jelentése alapján megállapítja, hogy 2010-ben az ügynökség több mint 120 új munkatársat vett fel; elismeréssel nyugtázza különösen azt, hogy az ügynökség tudományos kapacitásának fokozása érdekében nagy hangsúlyt fektettek a szakértői személyzet felvételére; megállapítja továbbá, hogy a 2011 januárjától érvényes új szervezeti struktúra megvalósításának biztosítása érdekében előtérbe helyezték a közép- és felsővezetők felvételét is;

                  20.

                  felszólítja az ügynökséget, hogy éves munkaprogramjának meghatározása során jobban tervezze meg a humánerőforrásokkal (HR) kapcsolatos tevékenységeit és projektjeit; az ügynökség éves tevékenységi jelentése alapján különösen megállapítja, hogy a regisztrációs határidők nagy terhelése és HR-szolgáltatásokra gyakorolt hatása miatt a továbbképzési tevékenységeket hátrébb sorolták, és több HR-projektet elhalasztottak, vagy az eredetileg előirányzottnál alacsonyabb szinten kezeltek;

         Összeférhetetlenség

                  21.

                  tekintettel arra, hogy az ügynökség a fogyasztók számára nagy jelentőségű döntések meghozatalában vesz részt, és az ipar szempontjából betöltött fontos szerepéből fakadóan ki van téve az összeférhetetlenségeknek, várakozással tekint a Számvevőszék által 2012. június végéig közzéteendő, összeférhetetlenségi helyzetekről szóló különjelentés észrevételei és ajánlásai, illetve az azokról folytatandó vita elé;

                  22.

                  úgy véli, hogy a folyamatokra összpontosító kezdeti, felépítési fázist követően az Ügynökségnek biztosítania kell, hogy költségvetését és személyzeti állományát úgy használja fel, hogy az lehetővé tegye számára kézzelfogható eredmények elérését, különösen a kiértékelések, a korlátozások és az engedélyezések terén;

         Belső ellenőrzés

                  23.

                  úgy véli, hogy az ügynökség integrált minőségirányítási rendszere (ISO9001) kialakítása révén javította igazgatási folyamatait (köztük pénzügyi folyamatait) és operatív munkafolyamatát; emellett üdvözli, hogy az ügynökség integrálta a kockázatelemzést ellenőrzései és éves munkaprogramja prioritásaiba, valamint adott esetben döntéshozatalának alapjaként is; véleménye szerint ez a többi ügynökség által is követendő bevált gyakorlat;

                  24.

                  tudomásul veszi az ügynökség tájékoztatását, hogy a Belső Ellenőrzési Szolgálat „a regisztrációra való felkészültséget” vizsgáló tanácsadói feladatot hajtott végre, amelynek eredményét 2010. április 14-én adták ki és továbbították az ügyvezető igazgatónak; hangsúlyozza, hogy ezen ellenőrzés célja, hogy felmérje az ügynökség felkészültségét arra, hogy megbirkózzon a jövőbeli regisztrációs határidőkkel;

                  25.

                  e tekintetben üdvözli, hogy az ügynökség létrehozott egy regisztrációkkal és kérelmekkel foglalkozó külön osztályt, valamint egy készenléti munkacsoportot; mindazonáltal felszólítja az ügynökséget, hogy javítsa az iratkezelés egységességét; rámutat arra, hogy ez a regisztrációs tevékenység egyik előfeltétele, és hogy az ügynökségnek a regisztrációs szabályok aktualizálására vonatkozó szabványos eljárás és megfelelő információfolyam kialakítása, valamint a szabályváltoztatásokra vonatkozó döntések dokumentálása révén fokoznia kellene erőfeszítéseit e vonatkozásban;

                  26.

                  felszólítja az ügynökséget, hogy a regisztrációs osztálya személyzetét továbbképzésük (különösen a középvezetők körében) révén és a kulcsfontosságú alkalmazottak helyettesítésére vonatkozó intézkedésekkel készítse fel a jelenleginél nagyobb munkaterhelésre; hangsúlyozza, hogy a regisztrációs osztály feladatainak középpontjában azon alaptevékenységeknek kell állnia, amelyekhez a regisztrációval kapcsolatos speciális ismeretek szükségesek;

                  27.

                  felszólítja az ügynökséget, hogy az alkalmazandó lényeges mutatók és eszközök meghatározása érdekében tartsa magát szigorú, fentről lefelé/lentről felfelé irányuló jelentéstételi módszerekhez és világos irányelvekhez;

                  28.

                  tudomásul veszi az ügynökség tájékoztatását, hogy a belső ellenőrzési részleg két belső megbízhatósági ellenőrzést hajtott végre 2010-ben; az egyik „a személyzet helyettesítési folyamatát”, a másik a „díjszámlázási folyamatot” vizsgálta;

         Teljesítmény

                  29.

                  rámutat arra, hogy 2010 végén két fontos határidő járt le a REACH és az anyagok és keverékek osztályozásáról, címkézéséről és csomagolásáról szóló irányelv tekintetében; ezért üdvözli, hogy az ügynökség sikeresen kezelte a 4 300, Európában általánosan használt vagy a legveszélyesebbnek minősülő vegyi anyagra vonatkozó 25 000 regisztrációs dossziét és a több mint 100 000 osztályozott és a felhasználók védelme érdekében címkézendő anyagra vonatkozó több mint 3 millió értesítést;

                  30.

                  üdvözli az ügynökség saját ügyfél-orientáltságának és visszajelzési eljárásainak javítására irányuló kezdeményezéseit; különösen elégedett amiatt, hogy az ügynökség fokozott figyelmet fordított kommunikációs tevékenységére, mint például az érdekelt felek napjára, a publikációkra, illetve a segítségnyújtó információs szolgálatra;

                  31.

                  elégedettségét fejezi ki az ügynökségnek az Unió vegyi anyagokról szóló jogszabályainak végrehajtása során végzett sikeres munkája kapcsán;

                  32.

                  az informatikai szerződések terén bekövetkezett fejleményeket azok jelentős költségei és a felépítési szakaszban tapasztalt késedelmek eredményének tekinti;

         Az ügynökségek hálózatát irányító koordinátor szerepe

                  33.

                  elismerését fejezi ki az ügynökségnek az ügynökségek hálózatát irányító koordinátorként a 2010-es mentesítési eljárás során végzett eredményes munkájáért;

                  34.

                  felhívja a figyelmet a korábbi mentesítési jelentésekben szereplő, ezen állásfoglalás mellékletében foglalt ajánlásaira;

                  35.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2012. május 10-i állásfoglalására (7).

         (1)  HL C 366., 2011.12.15., 33. o.

         (2)  HL L 248., 2002.9.16., 1. o.

         (3)  HL L 396., 2006.12.30., 1. o.

         (4)  HL L 357., 2002.12.31., 72. o.

         (5)  HL L 250., 2011.9.27., 150. o.

         (6)  HL L 64., 2010.3.12., 447. o.

         (7)  Elfogadott szövegek, P7_TA(2012)0164 (lásd e Hivatalos Lap 388. oldalát).

      MELLÉKLET

         AZ EURÓPAI PARLAMENT ELMÚLT ÉVEKBEN MEGFOGALMAZOTT AJÁNLÁSAI

                  Európai Vegyianyag-ügynökség

                  2008

                  2009

                  Teljesítmény

                  Az ügynökség javát szolgálná, ha visszajelzési eljárásokat és erőteljesebb ügyfél-orientáltságot alakítanának ki

                  Kéri a Számvevőszéket, hogy végezze el az ügynökség teljesítmény-ellenőrzését

                  Költségvetési és pénzgazdálkodás

                              —

                              Felhívja ezért az Ügynökséget, hogy tegyen lépéseket az erőforrásai tervezésének és nyomon követésének javítása érdekében (az operatív tevékenységek számára elkülönített kötelezettségvállalási előirányzatok 41 %-a elhalasztásra, 37,5 %-a pedig törlésre került)

                              —

                              Felhívja a Bizottságot, hogy vizsgálja meg, miként biztosítható a tényleges igényeken alapuló készpénzgazdálkodás teljes körű érvényesítése (készpénzállomány 2008-ban: 18 747 210,75 EUR)

                  Felhívja az ügynökséget, hogy továbbra is fejlessze a közbeszerzés és a költségvetés-végrehajtás tervezését és nyomon követését annak érdekében, hogy az átvitelre kerülő előirányzatok aránya tovább csökkenjen; – megjegyzi, hogy a Számvevőszék valójában 20 000 000 EUR (az előirányzatok 29 %-a) átvitelét regisztrálta a 2010-es költségvetési évre, aminek közel 88 %-a az év végéig még meg nem valósult tevékenységeknek (vagy adott esetben be nem érkezett áruknak) felel meg; megjegyzi továbbá, hogy az előirányzatok 5 %-át (3 000 000 EUR) törölték

                  Humánerőforrás

                              —

                              Emlékezteti az ügynökséget a felvételi eljárás gondos alkalmazásának szükségességére

                              —

                              Átláthatósági problémák: 14 felvételi eljárás során a felvételi bizottságok tagjainak függetlensége nem volt garantált abból eredően, hogy az ügynökség igazgatója maga elnökölt a bizottság ülésein

                              —

                              Gratulál az ügynökségnek azon döntéséért, hogy az igazgató többé nem fog részt venni a felvételi bizottságok munkájában

                              —

                              Kéri az ügynökséget, hogy vezessen be jól meghatározott átadási eljárásokat

                  Fontos, hogy az ügynökség továbbra is figyelemmel kísérje költségvetésének és munkaerő-felvételi tervének végrehajtását

                  Belső ellenőrzés

                  Három eljárás ellenőrzése azt mutatta, hogy a felvételi bizottságok munkáját összefoglaló dokumentáció hiányos (indokolás hiánya)

                              —

                              Felkéri az ügynökség ügyvezető igazgatóját, hogy tájékoztassa a mentesítésért felelő hatóságot ellenőrzési terve tartalmáról

                              —

                              Felhívja az ügynökséget, hogy tájékoztassa a mentesítésért felelős hatóságot arról, hogy a pénzügyi folyamatai, a munkafolyamatok, az ellenőrzések, a cselekvési tervek és a kockázatelemzések megerősítésén keresztül milyen lépéseket tesz a kontrollrendszere javítása érdekében

                              —

                              Ösztönzi az ügynökséget az alábbiak tényleges biztosítására:

                                          —

                                          a finanszírozási határozatok valamennyi elemét létrehozzák

                                          —

                                          az összes szervezeti szint tekintetében megfelelően meghatározzák és kezelik a szükséges információkat

                                          —

                                          a munkaprogram tartalmazza a költségvetésen keresztül rendelkezésre bocsátott valamennyi forrást

                                          —

                                          a pénzügyi eljárások és ellenőrző listák dokumentálását véglegesítik és frissítik